[pic] | EUROOPA ÜHENDUSTE KOMISJON |

Brüssel 8.4.2009

KOM(2009)171 lõplik

KOMISJONI TEATIS EUROOPA PARLAMENDILE JA NÕUKOGULE

mitmeaastase finantsraamistiku (2007–2013) muutmise kohta

Muudetud ettepanek:

EUROOPA PARLAMENDI JA NÕUKOGU OTSUS,

millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga

KOMISJONI TEATIS EUROOPA PARLAMENDILE JA NÕUKOGULE

mitmeaastase finantsraamistiku (2007–2013) muutmise kohta

Energeetika valdkonna projektide rahastamine Euroopa majanduse elavdamise kava raames (muudetud ettepanek)

10. detsembri 2008. aasta ettepanekus finantsraamistiku muutmise kohta („Üleeuroopaliste energiavõrkude sidumise ja lairiba-infrastruktuuri projektide rahastamine Euroopa majanduse taastamise kava raames”)[1] tegi komisjon ettepaneku suurendada finantsraamistiku alamrubriigis 1A ettenähtud kulukohustuste assigneeringute aastast ülemmäära 3 000 miljoni euro võrra 2009. aastal ja 2 000 miljoni euro võrra 2010. aastal. Seda suurendamist pidi vastavalt 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta)[2] punkti 23 teisele lõigule tasakaalustama rubriigi 2 aasta kulukohustuste assigneeringute ülemmäärade vähenemine 3 500 miljoni euro võrra 2008. aastal ja 1 500 miljoni euro võrra 2009. aastal.

Pidades silmas eelarvepädevate institutsioonidega kõnealuse ettepaneku üle peetud esimesi arutelusid, esitas komisjon 28. jaanuaril 2009 ettepanekute paketi eesmärgiga kehtestada asjaomaste investeeringute jaoks õiguslik alus[3]. Nimetatud ettepanekud eeldasid esimese kohandamise tegemist mitmeaastast finantsraamistikku käsitleva komisjoni ettepanekus. Alamrubriigi 1A ülemmäärade suurendamine energeetika valdkonna rahastamisprojektide jaoks piirdub 3 500 miljoni euroga. Rubriigis 2 tehakse kättesaadavaks 1 500 miljonit eurot lairiba-internetiühenduse arendamiseks maapiirkondades ja 2003. aasta ühise põllumajanduspoliitika reformi (läbivaatamise) hindamise raames määratletud uute väljakutsetega seonduva tegevuse tõhustamiseks, mille viib ellu Maaelu Arengu Euroopa Põllumajandusfond.

Järgnenud arutelude tulemusena on Euroopa Parlament, nõukogu ja komisjon 2. aprillil 2009 toimunud kolmepoolsel kohtumisel kokku leppinud, et paketti rahastatakse järgmiselt[4]:

1. Paketi eesmärk on elavdada täiendavalt majandust ja parandada energiajulgeolekut ning selle summa on jooksevhindades 5 000 miljonit eurot, mis jaguneb järgmiselt:

2. finantsraamistiku alamrubriiki 1A kuuluvate energeetikaprojektide rahastamiseks tehakse kättesaadavaks 3 980 miljonit eurot, sh 2 000 miljonit eurot 2009. aastal ja 1 980 miljonit eurot 2010. aastal;

3. lisaks tehakse rubriigis 2 kättesaadavaks 1 020 miljonit eurot lairiba-internetiühenduse arendamiseks maapiirkondades ja ühise põllumajanduspoliitika läbivaatamise raames määratletud uute väljakutsetega seonduva tegevuse tõhustamiseks.

4. 5 000 miljoni euro suuruse kogusumma rahastamine tagatakse niipea kui võimalik järgmiselt:

5. Alamrubriigi 1A ülemmäära suurendatakse 2 000 miljoni euro võrra, mida tasakaalustab rubriigi 2 ülemmäära vähendamine sama summa ulatuses kooskõlas institutsioonidevahelise kokkuleppe punktidega 21−23. Peale selle lisatakse 2009. aasta eelarvesse maaelu arenguks 600 miljonit eurot, et rahastada lairiba-internetiühendust ja tõhustada uute väljakutsetega seonduvat tegevust. Mitmeaastast finantsraamistikku muudetakse ja samal ajal muudetakse sellele vastavalt ka 2009. aasta eelarvet käesoleva muudetud komisjoni ettepaneku ja 2009. aasta eelarve esialgse paranduseelarveprojekti alusel.

6. Ülejäänud summa (2 400 miljonit eurot) rahastamine tagatakse hüvitusmehhanismi abil 2010. aasta eelarvemenetluse kooskõlastuskoosoleku raames, kasutades kõiki selle õigusraamistikus ettenähtud eelarvelisi vahendeid, mida vajadusel täiendatakse hiljemalt 2011. aasta eelarvemenetluse kooskõlastuskoosoleku raames:

7. Euroopa Parlament, nõukogu ja komisjon uurivad kõiki kättesaadavaid allikaid, mida võiks kasutada vahendite hüvitamiseks.

8. Enne rubriigis 2 kättesaadava summa kasutamise kaalumist tuleb 420 miljonit eurot siduda kulukohustustega, mis on ette nähtud lairiba-internetiühenduse rahastamiseks ja 2010. aastal ühise põllumajanduspoliitika läbivaatamise raames määratletud uute väljakutsetega seonduva tegevuse tõhustamiseks.

9. 1 980 miljoni euro hüvitamiseks kasutatakse 2009. aasta ülemmäärade raames ülejäänud varusid ning 2010. aasta kättesaadavaid varusid (võttes nõuetekohaselt arvesse institutsioonidevahelise kokkuleppe punkti 13) ning vajadusel ka muid kättesaadavaid vahendeid, sealhulgas 2011. aasta kättesaadavaid varusid. Hüvitusmehhanismi kasutamine ei mõjuta kaasotsustamismenetluse raames vastuvõetud programmide rahastamispakette ega iga-aastast eelarvemenetlust.

10. 2007.−2013. aasta finantsraamistiku üldist ülemmäära ei ületata.

Käesolev muudetud ettepanek hõlmab 2007.−2013. aasta finantsraamistiku muutmist, mis on ette nähtud osana esimesest sammust kolme institutsiooni vahelisele rahastamiskokkuleppele jõudmisel.

Rubriigi 2 praegune 2009. aastaks ettenähtud varu on 3 517 miljonit eurot. Võttes arvesse 600 miljonit eurot, mida kavatsetakse kasutada rubriigi 2 raames lairiba-infrastruktuuri ja ühise põllumajanduspoliitika läbivaatamise uute väljakutsete jaoks, ning ülemmäära kavandatavat vähendamist 2 000 miljoni euro võrra, jääb rubriigis 2 kättesaadavaks varuks 2009. aastal üle 900 miljoni euro. Seda loetakse piisavaks, et tulla toime ettenägematute sündmustega põllumajandussektoris. Igal juhul on komisjon võtnud kohustuse võtta kõik asjakohased meetmed, et tagada kõigi ühise põllumajanduspoliitika kulude ja nende rahastamise kohta vastu võetud otsuste, sealhulgas ühise põllumajanduspoliitika läbivaatamise suhtes saavutatud kokkuleppe täitmine.

Seoses maksete assigneeringutega nõutakse institutsioonidevahelise kokkuleppe punkti 23 neljandas lõigus, et mis tahes muudatuse korral peab säilima asjakohane suhe kulukohustuste ja maksete vahel. Maksete assigneeringute aastaseid ülemmäärasid tuleb muuta, tuginedes alamrubriigi 1A täiendavate kulukohustuste assigneeringute jaoks ettenähtud maksetele ning maksete assigneeringute vähendamisele summa võrra, mis vastab 2009. aastaks rubriigis 2 ettenähtud kulukohustuste assigneeringute vähenemisele (2 000 miljonit eurot).

Maapiirkondades lairiba-internetiühenduse arendamiseks ning ühise põllumajanduspoliitika läbivaatamise raames määratletud uute väljakutsetega seonduva tegevuse tõhustamiseks määratud 1 020 miljonit eurot ei tingi kavade kohaselt maksete ülemmäära suurendamist.

Järgnevas tabelis on esitatud kokkuvõte finantsraamistiku kulukohustuste assigneeringute ja maksete assigneeringute ülemmäärades kavandatavatest muudatustest. Summad on väljendatud jooksevhindades.

[pic]

Kokkuvõttes muutus kulukohustuste ja maksete assigneeringute üldiste ülemmäärade seisukohast jooksevhindades mõju ei avalda.

Eespool nimetatud muudatusi arvesse võttes on järgnevalt esitatud finantsraamistikku kajastav tabel jooksevhindades, milles on arvestatud tehniliste kohandustega, mis on tehtud finantsraamistikku 2010. aasta kohta vastavalt kogurahvatulu muutustele, nagu on ette nähtud institutsioonidevahelise kokkuleppe punktiga 16[5].

Ametlikus otsuses finantsraamistiku läbivaatamise kohta tuleb viidata institutsioonidevahelise kokkuleppe raames kokku lepitud põhitabelile, mis on väljendatud 2004. aasta püsihindades. Seega arvutatakse jooksvas väärtuses summad 2004. aasta hindadesse ümber 2 % suuruse aastadeflaatori abil, nagu on ette nähtud institutsioonidevahelise kokkuleppe punktiga 16.

[pic]

Muudetud ettepanek:

EUROOPA PARLAMENDI JA NÕUKOGU OTSUS,

millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Parlamendi, nõukogu ja komisjoni vahelist eelarvedistsipliini ja usaldusväärset finantsjuhtimist käsitlevat 17. mai 2006. aasta institutsioonidevahelist kokkulepet[6], eriti selle punkti 21, punkti 22 esimest ja teist lõiku ning punkti 23,

võttes arvesse komisjoni ettepanekut[7]

ning arvestades järgmist:

(1) 2. aprillil 2009 toimunud kolmepoolsel kohtumisel leppisid Euroopa Parlament, nõukogu ja komisjon kokku rahalistes vahendites, mida antakse Euroopa majanduse elavdamise kava raames infrastruktuuride ajakohastamiseks ja energiaalaseks solidaarsuseks, energeetika valdkonna ja lairiba-internetiühenduse projektide jaoks ning 2003. aasta ühise põllumajanduspoliitika reformi (läbivaatamise) hindamise raames määratletud uute väljakutsetega seonduva tegevuse tõhustamiseks[8]. Kõnealused rahalised vahendid nõuavad kooskõlas institutsioonidevahelist kokkuleppe punktidega 21, 22 ja 23 esimese sammuna mitmeaastase finantsraamistiku (2007–2013) muutmist, et suurendada 2009. aastaks rubriigis 1A ettenähtud kulukohustuste assigneeringute ülemmäära 2 000 miljoni euro võrra jooksevhindades.

(2) Rubriigi 1A ülemmäära suurendamine tasakaalustatakse täielikult 2009. aastaks rubriigis 2 ettenähtud kulukohustuste assigneeringute ülemmäära vähendamisega 2 000 miljoni euro võrra.

(3) Selleks et kohustuste ja maksete suhe püsiks tasakaalus, kohandatakse igaaastast maksete assigneeringute ülemmäära. Kohandamise mõju eelarvele on neutraalne.

(4) Seepärast tuleks eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe I lisa vastavalt muuta[9],

ON VASTU VÕTNUD JÄRGMISE OTSUSE:

Ainus artikkel

Eelarvedistsipliini ja usaldusväärse finantsjuhtimise institutsioonidevahelise kokkuleppe I lisa asendatakse käesoleva otsuse lisaga.

Brüssel, […]

Euroopa Parlamendi nimel Nõukogu nimel

president esimees

LISA

[pic]

[1] KOM(2008) 859, lõplik/2.

[2] ELT L 139, 14.6.2006, lk 1.

[3] Teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Euroopa tulevikku tuleb investeerida juba täna” (KOM(2009) 36 lõplik); Euroopa Parlamendi ja nõukogu määruse ettepanek, millega luuakse abikava majanduse elavdamiseks ühenduse finantsabi andmisega energeetikaprojektidele (KOM(2009) 35 lõplik); nõukogu määruse ettepanek, millega muudetakse määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, ning nõukogu otsuse ettepanek, millega muudetakse otsust 2006/493/EÜ milles sätestatakse ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa, selle jaotus aastate kaupa ja miinimumsumma, mis koondatakse lähenemiseesmärgi alusel abikõlblikesse piirkondadesse (KOM(2009) 38 lõplik).

[4] Kokkulepe sõlmitakse eelarvedi[5]*FGHfghi?Ö¾ Á /šghstsipliini ja usaldusväärset finantsjuhtimist käsitlevale institutsioonidevahelisele kokkuleppele lisatava deklaratsiooni vormis.

[6] Komisjoni teatis Euroopa Parlamendile ja nõukogule „Finantsraamistiku tehniline kohandamine 2010. aastaks vastavalt kogurahvatulu muutustele" (KOM(2009) lõplik, 1.4.2009).

[7] ELT L 139, 14.6.2006, lk 1.

[8] KOM(2008) 859 lõplik/2, muudetud dokumendiga KOM(2009) ... lõplik.

[9] KOM(2008) 800.

[10] Eespool nimetatud kokkuleppest tulenevad näitajad arvutatakse ümber 2004. aasta hindadesse.